Kylie Minogue - Wikipedia

# Kylie Minogue

### From Wikipedia

Kylie Minogue, Showgirl (2005. g.)

Kylie Minogue (Melbourne, 28. svibnja 1968. g.), australska pop/dance pjevačica i glumica.

U Velikoj Britaniji je sa svojih 29 top 10 singlova najuspješnija pjevačica poslije Madonne, a diljem svijeta prodala je do sada 40 milijuna singlova i 25 milijuna albuma.

## [uredi - уреди] Biografija

### [uredi - уреди] Djetinjstvo i početak karijere

Kylie Ann Minogue rođena je kao najstarije dijete od majke Carol (bivša manekenka) i oca Rona (računovođa). Kylien brat Brendan (r. 1970. g.) je danas snimatelj na australskoj televiziji, a sestra Danielle popularnija kao Dannii (r. 1971. g.) je također pjevačica i glumica.

Kylie i njezina sestra su već kao djeca nastupale u australskim televizijskim serijama. Prvu ulogu je ostvarila s 11 godina u TV seriji The Sullivans, a kasnije u serijama The Skyways i The Henderson Kids. Slavu je stekla glumeći djevojku iz susjedstva u sapunici Neighbours. U paru s Jasonom Donovanom, svojim dečkom u seriji i stvarnom životu, serija je postala iznimno popularna u Australiji i Velikoj Britaniji. Minogue je u to doba osvojila ukupno šest nagrada Logie (australska televizijska nagrada), od toga i "Gold Logie" 1988. g. za najdražu osobu na australskoj televiziji.

Kada je 1987. g. s ekipom iz serije nastupala na dobrotvornoj priredbi u Melbournu, otpjevala je hit Little Eve (iz 1960.-ih godina) The Loco-Motioni toliko se svidjela okupljenima da je potpisala ugovor s Mushroom Records i izdala hit singl, koji je postao i najprodavaniji singl desetljeća.

Image:KylieMinogueIShouldBeSoLuckyVideo-1-.jpg
"I Should Be So Lucky" (1988. g.)

### [uredi - уреди] Internacionalni uspjeh

Zahvaljujući velikom uspjehu u Australiji, tada devetnaestogodišnja Kylie odlazi u Englesku i s najuspješnijim producentskim glazbenim timom osamdesetih godina Stockom, Aitkenom i Watermanom (SAW) i njihovom vlastitom diskografskom kućom PWL (Pete Waterman Ltd.) potpisuje ugovor i kao prvi hit izlazi I Should Be So Lucky i još jednom obrađena The Loco-Motion. Također i njezin prvi album "Kylie", postao je vrlo uspješan i zabilježio svjetsku prodaju u više od 7 milijuna primjeraka, a u Engleskoj je bio najprodavaniji album 1988. godine.

Nakon toga uslijedili su nastupi u Japanu, gdje je sa svojom turnejom Disco In Dreams nastupala na najvećim pozornicama, a singl Turn It Into Love održao se cijelih deset tjedna na broju 1 hit liste. Kako je napredovala u glazbenoj karijeri iste godine napušta TV seriju Neighbours, a sa svojim nekadašnjim kolegom Jasonom Donovanom snima duet Especially For You koji također postaje svjetski hit. Ubrzo izlazi i drugi album "Enjoy Yourself" (1989. g.) s hitom Hand On Your Heart , međutim ostale pjesme nisu bile tako uspješne.

Tada je dobila i prvu ulogu u filmu "The Delinquents", koji je polučio komercijalni uspjeh i bio popraćen njezinom obradom pjesme Tears On My Pillow .

### [uredi - уреди] Promjena imidža

S izlaskom njezinog trećeg albuma "Rhythm Of Love" (1990. g.) mijenja imidž i od djevojčice postaje sofisticirana žena. Počinje isticati erotsku stranu i sve česće iznenađuje javnost svojim sve otvorenijim nastupima. Ne preuzima u svoje ruke samo brigu o izgledu već i pisanje dijela pjesama. Nakon prekida s Jasonom Donovanom započinje vezu s pjevačem australske rock grupe INXS Michaelom Hutchenceom, koji je sam volio govoriti da mu je omiljeni hobi "kvarenje Kylie".

Singlovi s albuma su se prilično dobro prodavali i postali popularni u noćnim klubovima i među starijom publikom, na koju je pjevačica i računala. Godine 1991. izdaje četvrti album "Let´s Get to It" i nakon uredno odrađenog ugovora 1992. g prekida ugovor s producentskom kućom SAW.

### [uredi - уреди] Kreativne godine

Image:Kylieimpossibleprincessalbu-1-.jpg
Cover za album Impossible Princess (1997 g.)

Kylie Minogue je u slijedećem razdoblju odlučila promijeniti i glazbeni stil pa je potpisala ugovor s izdavačem Deconstructions kojima 1994. g. izdaje singl Confide In Me i ostvaruje suradnju s glazbenicima poput Pet Shop Boysa i M People. Album je bio vrlo uspješan u Australiji i Velikoj Britaniji, ali zato singlovi koji uslijedili nakon toga nisu postigli veće rezultate. Ovo razdoblje Kylie je kasnije opisala kao razdoblje umjetničkog, a ne komercijalnog razvoja. Godine 1995. neobičnom suradnjom snima odličan duet s Nickom Caveom, pjesmu Where The Wild Roses Grow, koja se mogla okarakterizirati kao njezin najveći uspjeh devedesetih.

Dugo pripremani album "Impossible Princess" izlazi 1997. g. u vrlo nezgodno vrijeme podudarajući se sa smrću princeze Diane, zbog čega je na europskom tržištu bio preimenovan u "Kylie Minogue ". Pjesme su ipak bile premračne za većinu njezinih obožavatelja, pa veći uspjesi izostaju.

Image:KylieMinogueSpinningAroundVideo-1-.jpg
Spinning Around videospot (2000. g.)

### [uredi - уреди] Povratak

Pod ugovorom s kućom Parlophone/EMI od 1999. g. u Europi Kylie izdaje album "Light Years" s kojim se počela vraćati svojim pop korijenima. Godina 2000. za nju je bila komercijalni comeback. Pojavom singla Spinning Around osvojila je ponovno vrhove top ljestvica, a videospot u kojem pjevačica na svojoj lijepoj stražnjici ima zlatne hlačice postao je apsolutni hit.

Svjetsku je pažnju ponovno skrenula na sebe nastupajući na završnoj proslavi Ljetnih Olimpijskih igara 2000. u Sydneyu izvodeći svoju On A Night Like This i pjesmu Dancing Queen od grupe ABBA. Album "Light Years" je bio bogat utjecajem disco glazbe 1970.ih godina, na njemu je surađivao i Robbie Williams, a snimili su i duete Kids i Please Stay . Godine 2001. kao "Green Fairy" je imala cameo ulogu u uspješnom mjuziklu Moulin Rouge!. Ta uloga joj je iste godine donijela nominaciju MTV Movie Awards za Best Cameo Performace. Slijedeći hit je bio Can´t Get You Of My Head (za kojeg je osvojila Grammyja) s njezinog osmog studijskog albuma, koji se prodao u 7 milijuna primjeraka. S albumom "Fever" (2003). g. učvrstila je svoj status, ali opet album "Body Language" nije imao isti uspjeh. Suradnja s ostalim glazbenicima uvijek joj se isplatila pa joj je tako i pjesma I Belive In You koju je snimila sa Scissor Sisters ponovno donijela nominaciju za Grammyja.

## [uredi - уреди] Retrospektiva i Kylie efekt

Image:Kyliecancer-1-.jpg
Objava dijagnoze raka dojke Kylie Minogue u novinama (2005. g.)

S izložbom Kylie: An Exhibiton ponudila je retrospektivu sasvim druge vrste. Izložba je 2005. g. bila postavljana po cijeloj Australiji na kojoj su se mogli vidjeti kostimi koje je Kylie nosila u svojoj karijeri dugoj gotovo dvadeset godina i zahvaljujući kojima je postala ikona stila. Samo u Melbournu je od siječnja do travnja izložbu vidjelo 300.000 posjetitelja. Turneja Showgirl - The Greatest Hits koja je započela u proljeće 2005. g. bila je planirana kao njezina najveća turneja do sada i nakon odrađenih termina u Europi iznenada je prekinuta. 40px|left|Ružičasta vrpca Razlog je bio objavljen 17. svibnja i to na naslovnicama dnevnih novina. Obiteljski liječnik je pronašao kvržicu za koju se potvrdilo da je zloćudni tumor. Nakon objave vijesti čak 40% više žena se prijavilo za mamografiju u prva dva tjedna od objave dijagnoze. Tako je nastao izraz "Kylie učinak", a u stučnom časopisu Medical Journal of Australia objavljeno je i istraživanje "Utjecaj vijesti o bolestima slavnih na screening za rak dojke: Dijagnoza raka dojke Kylie Minogue". Tisuće obožavatelja su nakon toga dali priloge za istraživanje i liječenje raka dojke ili kupili ružičaste vrpce. Kylie je 20. svibnja operirana u Australiji, a u Parizu se podvrgnula šestomjesečnoj kemoterapiji. Krajem rujna pjevačica je otišla na kratki odmor s francuskim glumcem Oliverom Martinezom, s kojim je već neko vrijeme u vezi i planiraju vjenčanje nakon Kylinog oporavka.

Za Božić 2005. g. izašla je Over the Rainbow, Kyliena prva pjesma koja je bila dostupna samo kao digitalni download. Radi se o verziji uživo evergreena koji je postao poznat u izvedbi Judy Garland iz filma Čarobnjak iz Oza, a kojeg je Kylie Minogue izvodila na njezinoj Showgirl turneji.

U siječnju 2006. g. objavljeno je da je liječenje bilo uspješno, ali se terapija i dalje nastavlja.

U rujnu 2006. g. Kylie će objaviti dječju knjigu s naslovom The Showgirl Princess. Isto tako je planirano da se koncertna turneja kroz Australiju, koja je otkazana zbog njezine bolesti održi krajem godine, a Kylie se već priprema i vježba za svoje skorašnje nastupe. Prvi koncert je najavljen u njezinom rodnom gradu Melbourneu za studeni u Rod Laver Areni.

Kylie uživa status gej ikone, koji i ona sama podstiče izjavama kao: „Neko mi je nekada rekao: „Gej ikone, ima puno tragedije u njihovim životima. Ali kod tebe toga stvarno nema.“ Odgovorila sam: „Imala sam puno tragičnih frizura i odeće. Mislim da to nadoknađuje. “ “[1]

Za svoju popularnost kod gej publike Kylie uzvraća gostovanjima u gej barovima i nastupima na gej događajima, kao što su parade. Kylie takođe otvoreno podržava LGBT prava i prava obolelih od AIDS-a. Izjavila je da su njeni gej fanovi reagovali na njen očigledan nemir kada su medije počele snažno da je kritikuju 1989., i da joj je gej publika ostala verna: „Moja gej publika je bila uz mene od početka... Oni kao da su me usvojili. “ [2]

Kylie je, takođe, izrazila vernost svojoj gej publici na ceremoniji zatvaranja Olipijade, 2000. u Sydneyu, kada je nastupila sa 200 drag queensica, kao i obradom najpoznatije gej himne „Over the Rainbow“.

## [uredi - уреди] Diskografija

### [uredi - уреди] Albumi

- 1988. g. Kylie
- 1989. g. Enjoy Yourself
- 1990. g. Rhythm Of Love
- 1991. g. Let's Get To It
- 1992. g. Greatest Hits
- 1994. g. Kylie Minogue
- 1998. g. Impossible Princess'(Kylie Minogue)
- 2000. g. Light Years
- 2001. g. Fever
- 2003. g. Body Language
- 2004. g. Ultimate Kylie

### [uredi - уреди] DVD

- 2001. g. On A Night Like This - Live In Sydney
- 2002. g. Fever 2002 - Live In Manchester
- 2002. g. Intimate & Live
- 2004. g. Body Language Live - Album Launch At The London Apollo
- 2004. g. Ultimate Kylie
- 2005. g. Showgirl - The Greatest Hits Tour

### [uredi - уреди] Singlovi

- 1988. g. I Should Be So Lucky
- 1988. g. Got To Be Certain
- 1988. g. The Loco-Motion
- 1988. g. Je Ne Sais Pas Pourquoi
- 1988. g. Turn It Into Love
- 1988. g. It's No Secret
- 1988. g. Especially For You
- 1989. g. Hand On Your Heart
- 1989. g. Wouldn't Change A Thing
- 1989. g. Never Too Late
- 1990. g. Tears On My Pillow
- 1990. g. Better The Devil You Know
- 1990. g. Step Back In Time
- 1990. g. What Do I Have To Do
- 1991. g. Shocked

- 1991. g. Word Is Out
- 1991. g. If You Were With Me Now
- 1992. g. Give Me Just A Little More Time
- 1992. g. Finer Feelings
- 1992. g. What Kind Of Fool
- 1992. g. Celebration
- 1994. g. Confide In Me
- 1994. g. Put Yourself In My Place
- 1995. g. Where Is The Feeling?
- 1995. g. Where The Wild Roses Grow
- 1997. g. Some Kind Of Bliss
- 1997. g. Did It Again
- 1998. g. Breathe
- 1998. g. Cowboy Style
- 1998. g. GBI: German Bold Italic

- 2000. g. Spinning Around
- 2000. g. On A Night Like This
- 2000. g. Kids
- 2000. g. Please Stay
- 2001. g. Your Disco Needs You
- 2001. g. Can't Get You Out Of My Head
- 2002. g. In Your Eyes
- 2002. g. Love At First Sight
- 2002. g. Come Into My World
- 2003. g. Slow
- 2004. g. Red Blooded Woman
- 2004. g. Chocolate
- 2004. g. I Believe In You
- 2005. g. Giving You Up

## [uredi - уреди] Filmografija

right|thumb|250px|kao The Green Fairy u Moulin Rougeu! (2001. g) Televizija

- 1980. g. Skyways (mini serija) kao Carla
- 1980. g. The Sullivans (TV serija) kao Robin
- 1985. g. The Zoo Family (TV serija) kao Yvonne (epizodna uloga)
- 1985. g. The Hernderson Kids (TV serija) kao Charlotte "Char" Kernow
- 1986. g. Piano / Fame and Misfortune (mini serija) kao Samantha Collins
- 1986.-1988. g. Neighbours (TV serija) kao Charlene Mitchell/Robinson
- 1994. g. The Vicar of Dibley (TV serija) kao Kylie Minogue (epizodna uloga)
- 1997. g. Men Behaving Badly (TV serija) kao Kylie Minogue (epizodna uloga)
- 2004. g. Kath & Kim (TV serija) kao Eponney Rae (epizodna uloga)

Kino

- 1989. g. The Delinquents (igrani film) kao Lola Lovell - Redatelj: Chris Thomson
- 1994. g. Street Fighter (akcijski film) kao Cammy - Redatelj: Steven E. de Souza
- 1995. g. Hayride To Hell (kratki film) kao The Girl - Redatelj: Kimble Rendall
- 1995. g. Bio-Dome (komedija) kao Dr. Petra von Kant - Redatelj: Jason Bloom
- 1996. g. Misfit (kratki film) - Redatelj: Taylor Woods
- 2000. g. Cut (horor film) kao Hilary Jacobs - Redatelj: Kimble Rendall
- 2000. g. Sample People (igrani film) kao Jess - Redatelj: Clinton Smith
- 2001. g. Moulin Rouge! (mjuzikl) kao The Green Fairy - Redatelj:Baz Luhrmann
- 2005. g. The Magic Roundabout (animirani crtani film) kao Florence (glas i naslovna pjesma) - Redatelj: Dave Borthwick, Jean Duval & Frank Passingham

## [uredi - уреди] Turneje i koncerti

Nakon što je na početku svoje karijere Kylie Minogue više puta od strane kritičara opisivana kao "drugorazredna Madonna", etablirala se s Intimate & Live kao uspješna koncertna umjetnica, koja je stalno prisutna na pozornici i za razliku od nekih drugih pjevačica stvarno pjeva uživo. Engleski glazbeni magazin Q je Kylie uvrstio na listu "50 Bands to See Before You Die". Njezine turneje postajale su sve raskošnije, a na dizajnu scenske garderobe sudjelovali su između ostalih i poznati modni kreatori Dolce & Gabbana, Karl Lagerfeld i John Galliano.

[[slika:KylieMinogueFeverTour2002group-1-.jpg|right|thumb|250px|Turneja Fever (2002. g.) - scena inspirirana filmom Stanleya Kubricka, A Clockwork Orange]]

- 1989. g. Disco In Dreams (Japan)
- 1990. g. Enjoy Yourself Tour (Europa)
- 1991. g. Rhythm Of Love Tour (Australija, Jugoistočna Azija, Japan)
- 1991. g. Let's Get To It Tour (Velika Britanija & Irska)
- 1998. g. Intimate & Live (Australija, Velika Britanija)
- 2001. g. On A Night Like This (Europa, Australija)
- 2002. g. Fever (Europa, Australija)
- 2003. g. Money Can't Buy (koncert povodom objavljivanja Body Language u Hammersmith Apollo u Londonu)
- 2005. g. Kylie Showgirl - The Greatest Hits Tour (Europa)

## [uredi - уреди] Vanjske poveznice

Wikimedija Ostava Još multimedijalnih fajlova dobićete ako pratite link Kylie Minogue

- Kylie.blog.hr
- Kylie.com
- Kylie Minogue na Internet Movie Database
- Kylie: An Exhibition
- LiMBO Kylie Minogue Online (kylie.co.uk)
- SloKylie.Com
- „On A Night Like This“ – Olimpijada, Sydney na Youtube.com-u

## [uredi - уреди] Reference

1. ↑ VH1.com interviju, „Kyilie Minogue – The Thin White Dame“, 24. februar, 2004.
2. ↑ VH1.com interviju, „Kyilie Minogue – The Thin White Dame“, 24. februar, 2004.

Retrieved from "http://sh.wikipedia.org../../../k/y/l/Kylie_Minogue_fac0.html"

Kategorije: Australske filmske glumice | Australski glazbenici | Pevačice | Pop | Gej ikone

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Anglo Saxon
- Български
- Bosanski
- Català
- Cymraeg
- Dansk
- Deutsch
- English
- Español
- Suomi
- Français
- Galego
- עברית
- Hrvatski
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Runa Simi
- Română
- Русский
- Simple English
- Slovenčina
- Shqip
- Svenska
- Türkçe
- ייִדיש